Diari Oficial de la Generalitat Valenciana


Sumari del DOGV 4000, del 16-05-2001 (2001/3915)

Notificació de la resolució dictada en l'expedient de multes S-2000/0238.
-------------------------------------------------------------------------

### Dades del document

Número de DOGV
:   4000

Data del DOGV
:   16-05-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/3915


Organisme emissor
:   Conselleria de Justícia i Administracions Públiques

Tipus de document
:   Anunci

Notificació de la resolució dictada en l'expedient de multes S-2000/0238. [2001/F3915]
  
De conformitat amb el que ha acordat aquesta Secretaria General, i segons que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant el present edicte es notifica a les persones interessades la sanció dictada en l'expedient sancionador tramitat pel Servei d'Espectacles de la Conselleria de Justícia i Administracions Públiques.
  
1. Expedient de multes S-2000/0238. Sanció de data 7 de març de 2001, dictada pel director general d'Interior, per la qual s'acorda imposar al senyor Miguel Macho Ramírez, l'últim domicili conegut del qual és el carrer d'Onésimo Redondo, número 17, 1r, D, de Collado Villalba, una sanció de 25.000 pessetes (150,25 euros), atés que el dia 22 d'abril de 2000, a les 18.00 hores, va comprovar-se que els cavalls dels picadors de la correguda d'aquella vesprada a la Plaça de Bous d'Alacant portaven els dos ulls tapats, tot advertint els picadors de l'obligatorietat que els cavalls portaren l'ull esquerre destapat, segons el que disposa l'article 72.2 del Reglament Taurí. Quan van iniciar l'entrada, va verificar-se l'incompliment de l'advertència, i se'ls va reiterar l'ordre reglamentària, però es negaren rotundament a complir-la, infringint amb això l'article 15.s) de la Llei 10/1991, de 4 d'abril, sobre potestats administratives en matèria d'espectacles taurins.
  
Fet que es posa en coneixement de l'interessat referit, als efectes oportuns i previstos en l'article 58.1 de la Llei 30/1992, de Règim Jurídic de les Administracions Públiques i del Procediment Administratiu Comú. Igualment, es comunica que contra la present resolució, que no esgota la via administrativa, podran les persones interessades interposar recurs d'alçada en el termini d'un mes a comptar des de l'endemà del de seua notificació, davant de l'òrgan superior jeràrquic d'aquell que va dictar aquest, el conseller de Justícia i Administracions Públiques, de conformitat amb el que estableix l'article 107.1 en relació amb el 114 i següents de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999. Tot això sense perjuí que s'utilitze qualsevol altra via que es considere oportuna.
  
En el cas que no faça ús del seu dret a recórrer, en el termini anteriorment indicat, haurà de fer efectiva la multa utilitzant els impresos a arreplegar en aquestes oficines del passeig del Doctor Gadea, número 10, 03086 Alacant, en qualsevol de les entitats col·laboradores que en el citat imprés consten, de conformitat amb el que estableix el Decret 105/1992, de 6 de juliol sobre Recaptació de Taxes, Preus Públics i Sancions de la Generalitat Valenciana, i l'Ordre de 26 de febrer de 1993, que desenvolupa l'al·ludit decret, i remetre a les referides oficines l'exemplar corresponent de l'administració.
  
S'adverteix que si no se'n fa el pagament en el dit període voluntari, es procedirà sense més tràmit a la seua exacció per via executiva.
  
I perquè valga de notificació a l'interessat esmentat lliure el present edicte.